Commercial Law: Aandele Met of Sonder Pariwaarde – DKVG
Maatskappywet No 61 van 1973
Ingevolge die Maatskappywet No 61 van 1973 (“die ou Wet”) kon die aandelekapitaal van ’n maatskappy in aandele met pariwaarde (hierdie aandele staan ook bekend as nominale waarde aandele) of aandele sonder pariwaarde verdeel word. Aandele met pariwaarde het ’n waarde-aanduiding gehad.Die Maatskappywet No 71 van 2008 (“die Wet”) het aandele met pariwaarde en aandele sonder pariwaarde afgeskaf en die Wet bepaal dat ’n aandeel nie meer ’n nominale of pariwaarde kan hê nie. Die begrip, “pariwaarde-aandele” is daarom finaal afgeskaf deur die Wet, behoudens sekere uitsonderings vir maatskappye wat voor die Wet in werking getree het, geïnkorporeer was (“vooraf geïnkorporeerde maatskappye”).
Indien ’n vooraf geïnkorporeerde maatskappy nie in ’n sekere klas aandele enige van die gemagtigde pariwaarde-aandele voor 1 Mei 2011 uitgereik het nie, mag die vooraf geïnkorporeerde maatskappy nie enige aandele van daardie klas uitreik na 1 Mei 2011 nie. In só ’n geval sal die vooraf geïnkorporeerde maatskappy daardie klas gemagtigde aandele eers moet omskep in aandele sonder pariwaarde deur die Memorandum van Inkorporasie (“MOI”) van die vooraf geïnkorporeerde maatskappy te wysig, waarna verdere uitreiking van daardie klas aandele sal kan plaasvind.
Vir meer inligting, kontak ons Commercial Law department